text: जांच एजेंसी के अनुसार, जम्मू-कश्मीर सरकार के कृषि विभाग में कार्यरत 42 वर्षीय शाहिद ने आतंकी गुटों के लिए धन जुटाने में शामिल हिजबुल मुजाहिदीन के विदेशी सदस्यों के नाम बताए हैं. एजेंसी का दावा है कि पूछताछ में शाहिद ने स्वीकार किया कि उसने अपने पिता मोहम्मद यूसुफ शाह उर्फ सैयद सलाहुद्दीन के कहने पर घाटी में आतंकी गतिविधियों के वित्त पोषण के लिए हिजबुल के लोगों से पैसा लिया.